钦定古今图书集成/明伦汇编/氏族典/第408卷 > 许衡
## 钦定古今图书集成/明伦汇编/氏族典/第408卷 > 许衡

按《元史许衡传》：“衡字仲平，怀之河内人。父通，避地河
南，生衡于新郑县。幼有异质，稍长嗜学如饥渴。世祖
出王秦中，召衡为京兆提学。中统元年，世祖即皇帝
位，召至京师。时王文统以言利进为平章政事，衡谢
病归。至元五年，召还。六年，命与太常卿徐世隆定朝
仪，又诏与太保刘秉忠定官制。时阿合马擅权，势倾”
朝野，一时大臣多阿之衡。每与之议，必正言不少让，
阿合马由是衔之。衡乃论列阿合马“专权罔上，蠹政
害民”事，不报。因谢病。八年，以为集贤大学士，以病请
还。十八年，卒。大德二年，谥文正。